b'\n_START_ARTICLE_\nArnoldo Iguar\xc3\xa1n\n_START_SECTION_\nKarriere\n_START_PARAGRAPH_\nIguar\xc3\xa1ns karriere strakte sig over 20 \xc3\xa5r, og han spillede st\xc3\xb8rstedelen af tiden i klubber i hjemlandet. L\xc3\xa6ngst tid tilbragte han hos Bogot\xc3\xa1-storklubben Millonarios, hvor han spillede i sammenlagt 12 s\xc3\xa6soner og var med til at vinde det colombianske mesterskab to gange. Han repr\xc3\xa6senterede ogs\xc3\xa5 blandt andet Millonarios lokalrivaler Independiente Santa Fe samt Atl\xc3\xa9tico Junior fra Barranquilla._NEWLINE_Iguar\xc3\xa1n spillede desuden, mellem 1979 og 1993, 68 kampe for det colombianske landshold, hvori han scorede 25 m\xc3\xa5l. Dette g\xc3\xb8r ham til den mest scorende spiller nogensinde for Colombia. Hans f\xc3\xb8rste landskamp for colombianerne var en venskabskamp mod Spanien 29. juni 1979, mens hans sidste optr\xc3\xa6den i landsholdstr\xc3\xb8jen var et opg\xc3\xb8r mod Venezuela 21. maj 1993._NEWLINE_Han repr\xc3\xa6senterede sit land ved VM i 1990 i Italien, hvor colombianerne n\xc3\xa5ede 1/8-finalen. Han spillede tre holdets fire kampe i turneringen. Han var ogs\xc3\xa5 med til at vinde bronze ved Copa Am\xc3\xa9rica i 1987.'